
KLAIPĖDOS APSKRITIES VYRIAUSIOJO POLICIJOS KOMISARIATO
VIRŠININKAS

KRETINGOS RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL 2024 M. KLAIPĖDOS APSKRITIES VYRIAUSIOJO POLICIJOS KOMISARIATO
KRETINGOS RAJONO POLICIJOS KOMISARIATO PRIŽIŪRIMOS TERITORIJOS SITUACIJŲ PREVENCIJOS PRIEMONIŲ ĮGYVENDINIMO PLANO
PATVIRTINIMO

Nr.
Klaipėda

Vykdydami Lietuvos policijos generalinio komisaro 2021 m. gruodžio 31 d. įsakymą Nr. 5-TA-1005 „Dėl Situacijų prevencijos organizavimo apskričių vyriausiuosiuose policijos komisariatuose aprašo patvirtinimo“ ir siekdami tinkamai organizuoti ir vykdyti situacijų prevencijos priemones Klaipėdos apskrities vyriausiojo policijos komisariato Kretingos rajono policijos komisariato prižiūrimoje teritorijoje:
1. T v i r t i n a m e  2024 m. Klaipėdos apskrities vyriausiojo policijos komisariato Kretingos rajono policijos komisariato prižiūrimos teritorijos situacijų prevencijos priemonių įgyvendinimo planą (toliau – Planas) (pridedama).
2. N u r o d o m e:
2.1. Klaipėdos apskrities vyriausiojo policijos komisariato (toliau – Klaipėdos apskr. VPK) Kretingos rajono policijos komisariato (toliau – Kretingos r. PK) viršininkui:
2.1.1. organizuoti Plane numatytų situacijų prevencijos priemonių (toliau – priemonė) vykdymą ir kontrolę;
2.1.2. užtikrinti, kad iki 2024 m. spalio 31 d. būtų atlikta einamųjų metų situacijų prevencijos rezultatų apžvalga ir pagal Planą vykdytų priemonių veiksmingumo vertinimas;
2.2. Klaipėdos apskr. VPK Kretingos r. PK Veiklos ir Reagavimo skyrių viršininkams užtikrinti, kad:
2.2.1. kiekviena priemonė būtų pavedama vykdyti pavaldiems pareigūnams formuluojant aiškias ir tikslias užduotis (nurodant vykdytinas priemones, jų vykdymo datą, vietą) Policijos dokumentų valdymo sistemoje (toliau – DVS) arba (esant tęstinėms priemonėms) rengiant priemonių planus, kurie turi būti susieti su Planu;
2.2.2. priemones įvykdę pareigūnai DVS užduoties rezultatuose pateiktų išsamią informaciją apie priemonių vykdymą;
2.3. Klaipėdos apskr. VPK Kretingos r. PK Veiklos skyriaus bendruomenės pareigūnams:
2.3.1. informaciją apie per ketvirtį priemonių vykdymą ir rezultatus pateikti Klaipėdos apskr. VPK Kretingos r. PK viršininkui iki kito ketvirčio 5 dienos;
2.3.2. remiantis šio įsakymo 2.2.1, 2.2.2, 2.3.1 papunkčiuose nurodyta informacija, iki balandžio 5 d., liepos 5 d. ir spalio 5 d. parengti ir susieti su Planu per mėnesį vykdytų priemonių rezultatų ataskaitą;
2.4. Kretingos rajono savivaldybės administracijos padalinių, atsakingų už priemonių vykdymą, vedėjams užtikrinti darbuotojų dalyvavimą Klaipėdos VPK Kretingos r. PK organizuojamose ir vykdomose priemonėse.

Viršininkas 									Alfonsas Motuzas

Administracijos direktorius 							Povilas Černeckis

